gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl de en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta disolverá o Consorcio para crear unha Axencia de Servizos Sociais
Domingo, 02 de outubro de 2022
ADEUS A UN DOS BUQUES INSIGNIA DO BIPARTITO
O Goberno ten previsto que o cambio se produza cara final de ano e afirma que se manterán os postos laborais. O BNG sospeita que o executivo busca un modelo de relacións clientelares.
Redacción - 18:02 07/05/2010
O Consorcio de Igualdade e Benestar, un dos proxectos estrelas do paso do nacionalismo polo Goberno, desaparecerá cara fin de ano. A Consellaría de Traballo anunciou este venres a creación da Axencia Galega de Servizos Sociais, un ente público que integrará os servizos adscritos ao Consorcio e á Secretaría Xeral de Familia e Benestar. A conselleira Beatriz Mato comprometeuse a manter todos os postos laborais e darlles “máis estabilidade” (convocando un concurso-oposición).
Dende o executivo aseguran que o cambio busca agrupar a “totalidade da atención social pública que se presta en Galiza” e “evitar duplicidades”. A axencia integrará os servizos públicos a infancia e a maiores e irá adoptando progresivamente o resto de sistemas de atención social. Mato subliñou que nos vindeiros días a consellaría vai dar a coñecer o borrador do decreto á Fegamp e aos municipios para que poidan achegar suxerencias.
A conselleira sostén que se remata cun modelo de “chiringuito” e lembrou que o Consorcio fora criticado no pasado polas probas mediante as que foran contratados moitos dos traballadores. Fronte a isto, Mato sinalou que axiña haberá novas bases para o concurso-oposición, onde se terán en conta os méritos da xente xa contratada.
Mais contra o panorama feliz que pintou Beatriz Mato, o voceiro parlamentario do BNG, Carlos Aymerich, reiterou que detrás das intencións do Goberno hai unha ansia de privatización e de desmantelamento dos servizos sociais. Así lembrou os despedimentos que se produciron hai cinco meses nas oficinas de Igualdade e Benestar, o abandono dos programas de familia e menores ou a entrada de capital privado na xestión dos centros de día.
Aymerich sinalou tamén que a Lei Galega de Servizos Sociais contempla a creación dunha Axencia como organismo de coordinación, non para suplantar o labor do Consorcio. O deputado nacionalista considera que ao Partido Popular “non lle gusta que a cooperación cos concellos se dea nun marco planificado e estábel, prefire o clientelismo e o reparto arbitrario das axudas e das infraestruturas”.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto